Järgnev saade on valminud tänu J.Meyeri teenistuspartnerite toele.
Kõik teie, kes seisate hetkel silmitsi oma elu kõige raskemate aegadega...
Teadke, et vaid ühe sammu kaugusel sellest kõigest
ootab teid ülendus ja läbimurre.
IGAPÄEVAELU RÕÕMUD
Täna tahan rääkida südame kontrollist.
Kui tunned, et südamega on midagi viltu,
olen kindel, et lähed ja lased oma südant kontrollida.
Huvitav on aga see, et ka Jumal kontrollib me südameid.
On sinuga vahel juhtunud kummalisi, ärritavaid või mõistetamatuid asju,
mille osas mõtled: "No mis asi see veel on?"
"Miks see küll minuga juhtub?"
Tea siis, et tegu on kontrolliga.
Ja kui õpid seda läbima,
liigub ka su teekond Jumalaga palju kiiremini edasi.
Kui sa aga ei läbi kontrolli,
siis hea uudis on see, et Jumala koolis ei põru keegi -
sa pead lihtsalt oma "kontrolltööd" seni kaua tegema, kuni läbi saad.
Kui osadki teist saaks pihta sellele, mida täna öelda tahan,
võiksite te kogeda uut rahu,
mis laseks teil liikuda edasi uskumatult kiirel moel.
Me ei saa sõdida Jumala vastu,
kui Tema on otsustanud tulla ja panna meid proovile.
Meie ainus mure peaks olema selle testi läbimine.
Psalmid 7:10
"Lõppegu ometi õelate kurjus ja kinnita õiget;
sest sina oled südamete ja neerude läbikatsuja,
sina, õiglane Jumal!"
Jumal paneb meid küll proovile, kuid Ta ei kiusa meid.
On oluline mõista, et Jumal ei kiusa kedagi.
Saatan on see, kes kiusab,
aga Jumal on see, kes paneb proovile ja katsub meid läbi.
Kuidas see läbiproovimine käib?
Lisades survet.
Pannes kellegi tegema midagi, milleks ta väidetavalt võimeline on.
Nõudes teadmiste esiletulekut, mida keegi väidetavalt teab.
Teil kindlasti on kõigil mööblit kodus - toolid, voodid, diivanid jne.
Olen enam kui kindel,
et keegi teist ei ostnud ühtegi tooli, diivanit või madratsit enne,
kui oli sellel istunud ja järgi proovinud.
Mida te tegite? Te proovisite seda.
Kui keegi kuulutab mööblipoes:
"See on kogu me poe kõige mugavam tool!",
siis mida sa teed? Sa istud sellele.
Tark tegu! Sa proovid järgi, mis tunne on.
Kui laps käib aasta läbi koolis ja muudkui õpib ja õpib,
jõuab lõpuks kätte testi aeg.
Kui ta selle läbib, saab ta tunnistuse, et võib üle minna järgmisesse klassi.
Kui ta aga ei läbi testi, jääb ta istuma ja peab klassi uuesti läbima.
Sama lugu on ka meie ja Jumalaga.
Ta paneb meid proovile.
Selle asemel, et püüda lahti saada kõigest toimuvast,
võiks me pigem öelda: "See on test ja ma läbin selle edukalt!"
Öelge: "See on test ja ma läbin selle edukalt!"
Üks mees, kes koos meiega reisib, küsis mult' üks päev erinevaid asju.
Eriti Dave'i kohta, et kas ta on ikka alati olnud nii rahumeelne ja tasakaalukas?
Ütlesin, et on küll.
See on paljuski seotud tema olemusega,
aga samas ka tema tugeva suhtega Jumalaga juba lapsest saati.
Ühtlasi on see seotud ka tema mõtteviisiga:
kui ta saab millegi osas midagi muuta, siis ta teeb seda;
kui mitte, siis ta ei lähe ka närvi selle pärast.
Siis jagas see noormees midagi, mis temaga eelmisel nädalal juhtus.
Ta on üsna palju muide minu moodi: selline koleeriline, äkiline tegutseja.
Kõik on vaja ruttu ja õigesti ära teha.
Ta oli ostnud omale kalendri,
kuhu kogu aasta sündmused kuude kaupa kirja panna,
et kõik oleks kenasti silme ees.
Mul endal on ka selline,
sest mulle meeldib vaadata asjadele silma ja mõelda:
"Armas Jumal, ma vajan rohkelt su abi!"
Nii et tugev koleeriline natuur, kellel kõik peab olema paigas.
Ta täitis ära kogu jaanuari ja siis veebruari...
Teate, meil on väga tihe graafik, nii et see on suur töö.
Täitis ära märtsi, aprilli, mai, kõik suvekuud kuni sügiseni välja,
kui korraga avastas, et oktoobrit, novembrit ja detsembrit polegi.
Septembrile järgnesid veebruar, märts ja aprill.
Kalendri trükkimisel oli tekkinud viga ja keegi polnud seda märganud.
Kalender läks müüki, see kutt ostis selle ära ja läks koju,
kontrollimata, kas ikka kõik kuud on olemas,
sest sellise asja peale ei oskaks tullagi!
Kulutas palju aega esimese 9 kuu täitmiseks,
et avastada, et kõik tuleb otsast peale teha.
See võis välja näha umbes nii...
"Kuidas on võimalik müüa poolikut kalendrit?! Uskumatu!"
Võimalik, et põrutas ka oma naisele: "Miks see küll nii pidi minema?!"
Ja naine vastas: "No lihtsalt läks nii. Mis siis ikka - mine osta uus!"
Naine on paljuski nagu Dave, aga tema mees nagu mina.
Minusugused ei reageeri leebelt.
Me peame teadma, kuidas sai see üldse algusest peale nii mööda minna?
Aga nemad ütlevad: "On nii nagu on."
Just see on ka põhjus,
miks minu ja Dave'i sugused omavahel abielluvad
ja miks too mees oma naisega abiellus,
sest mina süütan vahel Dave'i ja kui leek läheb väga kuumaks,
püüab ta seda summutada. Nii püsib me vahel tasakaal.
Aga ma ütlesin sellele noorele mehele:
"Las ma öelda, miks see juhtus."
"See juhtus ainuüksi selle pärast, kuidas sa sellele reageerisid."
"Jumal seadis selle sulle testiks, et näeksid, mis on endiselt su sees
ja saaksid hakata paluma Jumala abi selle asja pärast."
Mis on just see, mida kutt hakkas tegema.
Kui Jumal meid proovile paneb, teeb see meile ainult head.
Kui te mulle praegu matemaatika testi teeks,
saaks te üsna kiirelt teada, mida ma tean ja mida mitte.
Kui te mulle inglise keele testi teeks, saaks te seda samuti teada.
Meile meeldib mõelda, et teame üsna palju,
aga meile ei meeldi,
kui meid me tegelike teadmiste osas proovile pannakse.
Vahet pole, kui palju me kuuleme, palju oma Piiblis alla joonime
või kui suur me kodune raamatukogu on.
Me ei tea, mida me teame, seni, kuni meid proovile pannakse.
Plaksutage, plaksutage, sest see on meie tänane teema.
Osad teist mõtlevad praegu oma olukordade peale ja mõtlevad:
"Sa tahad öelda, et see on test?"
Sageli tahame lahti saada kõigest, mis on ebamugav.
Pingutame selle nimel täiega.
Kuid las ma öelda teile midagi,
mis on eeldavasti tänase õhtu kõige olulisem sõnum.
Nii et kui teile ka midagi muud meelde ei jää, siis jäägu vähemalt seegi.
Üks kõige tähtsamaid asju meie kui kristlaste jaoks on see,
kuidas me käitume keset raskeid aegu.
Üks kõige tähtsamaid asju meie kui kristlaste jaoks,
aga ka kogu maailma jaoks, kus me ei näe stabiilsust.
Kõik, mida näeme, on möllavad emotsioonid,
aga stabiilsus on kütkestav.
Üks asi, mis mind Dave'i juures tõeliselt köitis, oli tema stabiilsus.
See on suurim and, mille ta on mulle kinkinud,
sest mina kasvasin üles kodus, kus puudus igasugune stabiilsus.
Ma isegi ei teadnud enne abiellumist, mida rahu tähendab.
Polnud kunagi seda näinud ega kogenud.
Dave ei rääkinud mulle ainult oma usust,
aga temaga koos kirikusse minnes näitas ta ka üles stabiilsust.
Ta peegeldas oma armastuse püsivust sõltumata sellest, mida mina tegin.
Ükskõik, mis olukorrad ka polnud - Dave oli ikka endine.
Mina aga polnud selline. Olin pigem selline "jo-jo kristlane" -
tipus siis, kui olukorrad olid head; maas siis, kui olukorrad olid halvad.
Muudkui üles-alla, üles-alla.
Mõistate te, millest ma räägin?
Kuid teadke, et teie jaoks on midagi hoopis paremat.
Samas peate olema julged paluma nii nagu Taavet:
"Katsu mu süda järgi, Jumal! Pane mind proovile!"
"Näita mulle, mis on mu südames!"
"Näita mu varjatud puudusi."
Me ei peaks kartma laskma Jumalal näidata valdkondi,
mis vajavad me elus tähelepanu.
Millegi peitmine ei muuda seda olematuks.
Me peame tooma need valguse kätte, kus saab midagi muuta.
Keegi pole vaimustuses lõpueksamitest.
Tudengid ohivad tihti: "Oh aeg, jälle need lõpueksamid!"
"Oh aeg, jälle need eksamid!"
Aga tead, mis?
Ülendus ei saabu enne, kui eksamid läbitud.
Kõik teie, kes seisate hetkel silmitsi oma elu kõige raskemate aegadega...
Teadke, et vaid ühe sammu kaugusel sellest kõigest
ootab teid ülendus ja läbimurre.
Te olete palunud Jumalalt,
et Ta viiks teid uuele edukuse, võidu ja soosingu tasandile,
mispeale Jumal ütleb: "Hea küll, vaatame, kas oled selleks valmis?"
Oled sa testiks valmis?
Võin lubada sulle, et mida enam oma teste läbid,
seda stabiilsemaks sa muutud ja seda enam saab Jumal sulle anda.
Ta ei saa omada kristlikke juhte, kes on "kust poolt tuul, sealt poolt meel."
Samas üks on kindel: te ei tea iialgi, milliseks olukorrad võivad kujuneda.
Nii on.
Me usk pole mitte selleks, et kontrollida oma olukordi,
vaid hoida meid stabiilsena keset me olukordi.
Meil on vahel asjad sassis....
Usk pole mitte heade, vaid raskete aegade jaoks.
Usk pole mitte selgete, vaid mõistetamatute aegade jaoks.
On aeg otsustada, et Kristuse ihul on aeg täiskasvanuks saada ja öelda:
"Jumal, ma tahan, et need asjad saaks korda."
Ei mingit vingu-viiu kristlust enam!
Tahan teha seda, mida Jumal tahab, et teeksin
ja olla see, kes Jumal tahab, et oleksin
ja käituda nii, nagu Tema tahab, et käituksin.
Igaüks tahab saada kätte tõotused - selles pole küsimuski!
Ma võiks ka täna õhtul rääkida teile, kuidas olla Kristuse kaaspärijad
ja saada kätte kõik Jumala tõotused, õnnistused ja armastus.
Te hõiskaks ja plaksutaks nii et vähe pole ja kõik oleks õnnelikud.
Aga kui rääkida tänasest teemast, on kõik väga vaiksed ja tead, miks?
Sest meil ei räägita just palju sellistel teemadel.
Saatan teab, mis sind häirib ja seab sulle ka lõksu, et sind ärritada.
Kuulsid sa?
Ta seab sulle lõksu, et sind ärritada.
5 Moosese 8
Minu jaoks oli see äärmiselt elumuutev peatükk.
Mul pole aega, et kogu see teema läbi võtta,
kuna see ei ühti ka mu tänase lõppeesmärgiga,
aga te kõik peaks selle 5 Moosese 8 ptk läbi lugema.
Lugema ja lugema, kuni see teile koitma hakkab.
Läksin oma elus ja suhtes Jumalaga läbi kõikvõimalikest asjadest
ja paljugi sellest polnud midagi head.
Asjad ei läinud nii nagu tahtsin; palusin, kuid midagi ei juhtunud.
Olin pidevalt meeleheitel ega mõistnud, mida imet küll Jumal üldse teeb?
Aga 5 Moosese 8:2 ütleb:
"Ja tuleta meelde kogu teekonda, mida Issand, su Jumal,
sind on lasknud käia need nelikümmend aastat kõrbes..."
40 aastat kõrbes...Kui tegelikult oli tegu 11-päevase teekonnaga!
Egiptusest kuni tõotatud maa piirini oleks olnud 11 päeva teekond,
aga neil kulus selleks 40 aastat, et sinna jõuda.
Ka osad meist muudavad oma teekonna palju pikemaks, kui see olema peaks.
Ainuüksi seetõttu, et me ei mõista seda proovilepaneku aspekti.
Me ei mõista, kui oluline on jääda stabiilseks, ustavaks ja püsivaks.
Ei mõista, kui suur kaal on me sõnadel seal keset kõrbe.
Sest millest süda täis, sellest suu räägib.
Aastaid tagasi seda teemat uurima hakates,
andis Jumal mulle seeria: "Kõrbe mõtteviisid".
Need valed mõtteviisid ja südamehoiakud, mis inimestel on.
Need valed südamehoiakud,
mis hoiavad inimesi oma kõrbes palju kauem, kui tegelikult tarvis.
Kõrbes on mitmeid proovilepanekuid ja me peame läbima need,
et jõuda tõotatud maale.
"Lasknud käia need nelikümmend aastat kõrbes,
et sind alandada, et sind proovile panna, et teada saada, mis on su südames:
kas sa pead tema käske või mitte!"
Sa ei vaja Püha Vaimu väge õigesti käitumiseks,
kui kõik läheb nii nagu sulle meeldib.
Selles pole mingit proovilepanekut.
Küll aga vajame me Püha Vaimu väge selleks,
et olla jätkuvalt rahumeelsed, rõõmsad, õigesti tegutsevad, armastavad
ja stabiilsed, kui miski ei lähe õigesti!
Ja see on see, mis näitab ära, kes me tegelikult oleme.
Üks teste, mida kogeme, ongi nn "kõrbe test",
kus kõik tundub nii kuiv
ja sa ei koge mitte vaid ühte, aga mitut katsumust korraga.
Üks asi muudkui teise järel...
Mingi aja pärast oskad juba asjadega ükshaaval hästi toime tulla.
Mul on selles 35 aastat kogemust, nii et üksikud lood on juba käkitegu!
Kui aga pinge muudkui püsib ega kavatsegi kuhugi kaduda...
Pinged inimeste poolt, pingeline rahaline seis, Saatan ründab -
muudkui üks asi teise järel!
Tahaksin lugeda teile Habakuki 3 ptk,
kuna usun, et osad teist on just selles olukorras praegu.
Need on teile tuttavad salmid: Habakuk 3:17
"Kuigi viigipuu ei õitse ja viinapuudel pole vilja,
õlipuu saak äpardub ja põllud ei anna toidust,
lambad ja kitsed kaovad tarast ja veiseid pole karjaaedades,
ometi rõõmustan mina Issandas, hõiskan oma pääste Jumalas."
Paneme selle nüüd rahvakeelde.
Kui ma ka kaotaks oma töö ja toidu hinnad tõuseksid lakke;
kui mu poega on raske kontrollida ja mul on tunne, et lähen hulluks;
kui ma ka ei saa oma meest tugitoolist välja ja teleka tagant ära;
või ma ei saa oma naist koristama ning lõpetama näägutamise mu kallal;
kuigi mu ämm viib mu infarkti äärele
ja naabrite koer teeb häda meie aias...
Need elulised asjad noh!
Ometi rõõmustan mina!
Ta ei ütle, et tahaks rõõmustada, aga et ta rõõmustabki!
Teate, väga lihtne on ülistada Jumalat, kui Hillsongi Darlene seda juhib.
Sa peaks olema surnud, kui ta ülistus sind kaasa ei tõmbaks.
Aga kui sa oled oma kodus ja kõik see eluline värk sünnib...
Ja seda mitte vaid päev või paar, aga ikka kohe pikka aega...
Kui oled uskunud midagi Jumalalt pikka aega ja taevas ikka vaikib...
Kui kõik teised kogevad Jumalat ja kuulevad Jumalalt,
aga sina oled kui kuivanud põõsas keset eikusagit,
siis kas pole tunne, et lajataks neile õige?!
Ometi rõõmustan mina Issandas, oma Jumalas!
Samas peame lugema ka 19 salmi (Piibli laiendatud tõlkes):
"Issand Jumal on minu jõud. Minu isiklik tugevus ja võitmatu vägi.
Tema teeb mu jalad emahirve jalgade sarnaseks
ja paneb mind käima,
mitte seisma hirmunult paigal, aga käima
ja toob mulle vaimuliku võidu mu kõrgustikel,
milleks on mured, kannatused ja vastutus."
Wau, vaid 10% rahvast saab sellest aru.
Miks peetakse siin eluraskusi elu kõrgendikeks?
Aga seepärast, et kui saavutad neis olukordades stabiilsuse;
kui suudad neis oludes kiita endiselt Jumalat,
käia jätkuvalt armastuses ja aidata teisi,
keeldudes haletsemast iseennast ja olemast meeleheitel...
Kui omadega sellisesse seisu jõuad, ei saa Saatan sinust enam midagi!
Olen kindel, et nii siin kui telerite taga on inimesi,
kes oma vaimses arengus on kõikvõimalikes seisudes.
On inimesi, kes lähevad nii kiiresti endast välja, et see on lausa uskumatu.
Igakord, kui asjad ei lähe nii nagu nad tahaksid.
Olen ise seda teinud ja tean väga hästi, mida see tähendab.
On neid, kes on vaimulikult rohkem või vähem arenenud
ja neid, kes oma kõrbed juba läbi käinud ja elavad juba Jumala tõotustes.
Küsimus pole selles, et nad enam kunagi ei eksiks
või et neil poleks vahel halbu päevi, aga laias laastus on nad üsna stabiilsed.
Isegi minu abikaasa - kui stabiilne ta ka poleks,
vingub liikluses autojuhtide pärast, kes ei sõida nii nagu peaks.
Tema arvates on need alati naised ja see ajab mind täiega marru.
Ühtlasi on ta ka iga spordiala treener, mida telekast näidatakse.
Mul ükskõik, on seal tegu korvpalli, võrkpalli, hoki või millega iganes -
Dave teab alati paremini kui treener, mida nad tegema peaks
ja ühtlasi on ta ka kõigi nende mängude peakohtunik.
Nii et küsimus pole selles, et Dave'l pole oma nõrkusi - tal on!,
aga tal pole neid nii palju kui minul.
Minu puudused on karjuvalt selged, Dave'i omad vaiksed ja vagurad.
Kui paljud mõistavad, mida pean silmas "karjuvalt selgete" all?
Need kõrgustikud...
Kui oled keset raskusi praegu, siis need on need kõrgustikud.
Kui su vastutuste koorem on kasvanud...
Mul on ka erinevaid vastutusalasid.
Lisaks teenistusele, mis on märkimisväärselt massiivne,
on mul ka 80-ndates ema ja tädi, kelle eest hoolt kanda,
et toit oleks laual, kodu korras ja arstil käidud.
Mu ema oli pea 4 kuud haiglas, mis oli omaette teema
ja nüüd tagasi koju jõudes on jälle uued vastutused.
Mul on 4 täiskasvanud last ja 9 lapselast,
kellest kõik ootavad ja vajavad midagi.
Mul on suur vastutus kanda,
aga Piibel ütleb, et see on mu kõrgendik.
Et kui on suur vastutus, siis samas on see ka võimalus kasvada
ja otsustada mitte nuriseda.
Koht, kus öelda: "Ma suudan kõik Kristuses, kes teeb mind tugevaks!"
Hei rahvas, aeg on täiskasvanuks saada!
Vaatame veelkorra Habakuk 3:19
"Issand Jumal on minu jõud. Minu isiklik tugevus ja võitmatu vägi.
Tema teeb mu jalad emahirve jalgade sarnaseks
ja paneb mind käima,
mitte seisma hirmunult paigal, aga käima
ja toob mulle vaimuliku võidu..." Wau!
Mida raskem ja valusam sul on, siis ometigi stabiilseks jäädes,
võid öelda: "Ma kasvan!"
"Kogen neid kasvuvalusid, aga ma kasvan!"
Iga katsumus ja test, millest Jumal laseb meil läbi minna,
töötab meie kasuks.
Eriti veel siis, kui hoiame alal õige suhtumise.
See kõik on mõeldud kasvatama meie usku Temas.
Jumal kasutab neid asju, et meid puhastada.
See, kuidas pingete all käitume, on kõige olulisem asi,
määrates ära ka selle, kas läbime oma testi või mitte.
Seega, mis iganes su katsumused ka poleks, võid öelda:
"Ma rõõmustan oma Issandas!", isegi kui pole tunnet, et seda teha.
Teed seda usus, et mis iganes ka poleks,
see töötab sinu kasuks.
Tahan, et usuksid sellesse just praegu.
Millest iganes sa ka läbi ei läheks -
kui omad alal õige suhtumise ja usu Jumalasse,
siis lõpeks see töötab sinu kasuks.
Täna palume sulle 4CD seeriat "Hoia oma südant".
Piibel ütleb, et peame hoidma oma südant enam kui midagi muud,
sest sellest lähtub elu.
Ühtlasi pakume ka võrratut raamatut "Konfliktivaba elu".
Kui oled väsinud igasugu jamadest ja pingetest oma elus,
igatsedes rahu järgi,
siis julgustan sind tellima need materjalid,
kuna need võivad tõesti muuta su elu.
Kaugele sa läheks, et kaitsa oma vaimulikku elu?
Haaraksid sa kilbi ja mõõga järele, et seda teha?
Või hoopis stetoskoobi järele, et ravi saada?
Joyce'i 4CD seeriaga "Hoia oma südant"
õpid tegema mõlemat, kaitstes oma südame olukorda.
Tellides CD'd, saad raamatu kingina kaasa.
Oled sa supernaine või mitte,
kõigi me enesekindlus satub löögi alla
ja me ei tea, kas jaksame enam päevagi.
Joyce on andnud välja "Enesekindla naise päevaraamatu",
mis on täis võrratuid julgustavaid mõtteid ja piiblisalme,
aitamaks sul olla naine, kelleks Jumal sind loonud.
Kui keegi püüab sind maha tõmmata, siis see täidab sind Jumala Sõna tõega
ja sa oled peatamatu.
Tellitav meie kodulehe kaudu.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele.